એ જાય છે એ જ અનાથ આશ્રમમાં એની દીકરીને પાછી લાવવાં. પણ આ શું ? એની દીકરી તો ત્યાં હતી જ નહી. તપાસ કરતાં જાણવા મળ્યું કે આ જ શહેરનાં એક નિસંતાન દંપતી આવ્યા ને એ દીકરીને દતક લીધી છે. અમારા રૂલ્સ મુજબ અમે એ ન જણાવી શકીએ કે એ દીકરી અત્યારે કોનાં ઘરે છે. અને ક્યાં છે. પણ હા, એટલું જરૂર કહીશ કે એ દીકરી ખૂબ સમજદાર હતી. આવી સમજદાર દીકરીને કોણ ઠુકરાવી શકે ? અમે પણ એ દીકરીને વિદાય આપતાં આપતાં રડી પડ્યા હતાં. અભાગ્યા તો એના મા-બાપ કહેવાય કે આવા સુંદર ને સમજદાર સંતાનનું એ સુખ એ ભોગવી ન શક્યાં.